Tengku Baharuddin ibni Almarhum Sultan Mahmud Al-Muktafi Billah Shah

Yang Amat Mulia Tengku Dato' Seri Baharuddin ibni Almarhum Sultan Mahmud Al-Muktafi Billah Shah (lahir 20 Disember 1976) ialah Tengku Sri Temenggung Raja Terengganu. Beliau merupakan adinda kepada Sultan Terengganu Sultan Mizan Zainal Abidin ibni Almarhum Sultan Mahmud Al-Muktafi Billah Shah.

Kehidupan awal dan pendidikan 
Tengku Baharuddin diputerakan pada 20 Disember 1976 di Terengganu. Beliau merupakan anakanda Almarhum Sultan Mahmud Al-Muktafi Billah Shah, Sultan Terengganu bersama Cik Khadijah.

Tengku Baharuddin memiliki sijil dalam Pengurusan Hotel dari Singapore Hotel and Tourism Education Centre (SHATEC) pada tahun 1994 sebelum melanjutkan pengajiannya untuk sarjana muda dalam bidang Tourism Business & Finance (Marketing) di University of De Montfort, United Kingdom pada tahun 1996.

Kerjaya 
Tengku Baharuddin adalah Pengarah beberapa Anak Syarikat Kumpulan dan juga menganggotai Lembaga Pengarah Syarikat Swasta. Beliau adalah bekas pengarah Haison Resource Bhd dari 2008 hingga 2016.

Penganugerahan Kurniaan Darjah 
Tengku Baharuddin telah dikurniakan:

  :
  Ahli Darjah Kedua Darjah Kebesaran Kerabat Terengganu Yang Amat Mulia (DK II)
  Darjah Seri Setia Sultan Mahmud Terengganu (SSMT) membawa gelaran Dato' Seri

Rujukan 

Orang hidup
Kelahiran 1976
Orang Malaysia berketurunan Melayu
Kerabat diraja Terengganu
Orang dari Terengganu